ОТЧЕТЕН ДОКЛАД

ЗА ДЕЙНОСТТА НА НЧ „ГРАНИТ – 1928“, НОВО СЕЛО,

ОБЩИНА СТАРА ЗАГОРА за 2021 година

За втора поредна година животът ни преминава в пандемична обстановка. Това наложи и нов начин на работа на всички. Читалищното настоятелство организира повече прояви на открито, мероприятия с по-малко участници. Проведоха се повече изложби, излети, трудови акции. Организираха се и прояви чрез социалните мрежи.

Дейността на Читалището преминава по годишна програма, която се приема на общо събрание и се финансирана от ежегодна държавна субсидия.

**Празниците,** основна дейност на Читалището, не бяха проведени според планаПрограмата. Всичко беше съобразено с пандемичната обстановка. Читалищното настоятелство потърси нов начин на отбелязването им. Една част бяха отбелязани чрез изложби и споделени в групата във ФБ, а други – на открито.

**Националният празник Трети март** отбелязахме чрез презентация на тема „ Нашият край по време на турското робство и освободителните борби“.Срещата премина при голям интерес от страна на младите членове на читалището, които се впечатлиха от поднесените факти от секретаря г-жа Пенка Загорова.

Липсваше празничната обстановка при отбелязване на международния празник **Осми март – Ден на жената.** Читалищното ръководство поздрави женитесъссувенири и цветя за празника.

**Еньовден** посрещнахме по изгрев, с разходка за билки, след това сплитане на Еньовски венец, а вечерта – народно веселие. Слушахме на открито песните на дуета В. Василев и Д. Янкова. В залата на Читалището беше организира фото изложба „Богатствата на Ново село“ – растителен и животински свят.

През лятото ни гостуваха представители на Историческия музей в Полски Тръмбеш, които представиха колекция от радиоапарати, чието ядро е сбирката на Ганчо Димитров от Ново село. Срещата бе под надслов „Говорящата и пееща кутия“. В събитието, освен информация за развититето на радиоапаратите в България и колекционирането, с песни и стихове се включиха наследници на Ганчо Димитров и деца от селото.

Читалището взе участие и в събора „Богородична стъпка“ с група доброволци – младежи, които помагаха на организаторите, екскурзовод на местността „Богородична стъпка“ и кът „Плетките на баба“.

Имахме възможност да посетим две постановки на Драматичен театър „Гео Милев“, Стара Загора, които преминаха с голям интерес от читалищните дейци.

Традиционно запалваме Коледната елха, посрещаме Нова година на площада.

Читалището не разполага с постоянен любителски състав. Певческа група „Здравец“, създадена преди няколко години за сега не провежда репетиции, поради заболявания и семейни причини на певиците. Надяваме се, през настоящата година да възобнови своята дейност.

**В Клуб 90** през изтеклата година отбелязахме юбилея на Първо Нанев, а 80 години отпразнува Керка Стойкова.

Читалищното настоятелство поздрави и младото семейство Деси и Андон Радеви. Пожелаваме им много любов и с радост да обгрижват бъдещата си рожба.

**Пенсионерският клуб** провеждаше редовно своите сбирки, когато позволяваше епидемичната обстановка.Освен отбелязване на лични празници и годишнини, на сбирките се разглеждаха предварително обявени теми, които се представяха чрез беседа, компютърна презентация , четене на стихове и др.

Клуб „Родина“ организира екскурзия за запознаване с интересни исторически обекти. През месец юли се проведе екскурзия до с. Медвен и гр. Велики Преслав. Екскурзиантите разгледаха родното място на Захари Стоянов, блясъка на Велики Преслав.

**Лятна работа с децата**

Децата в село се увеличават. Те са от 3 до 18 години. Тъй като възрастта е разнообразна, читалищното настоятелство предвижда занимания по възрасти по специално разработена програма.

Поради епидемичната обстановка, заниманията бяха на открито – четене на приказки, запознаване с историята на азбуките и книгопечатането. Проведоха се кратки екскурзии до Старозагорските бани, където младежите разгледаха селищна могила и минералния извор.

Интерес предизвика у децата посещение на Спасителния център за диви животни в Стара Загора, където се запознаха със защитетните видове в България и грижите, които се полагат за тяхното опазване. Имахме възможност да разгледаме експозицията на картинната галерия в Стара Загора.

По инициатива на Валентин Радев се проведоха и 2 занятия по йога за начинаещи с ръководител Гани Ганчев. Мероприятието се оказа интересно. Надяваме се на повече желаещи през лятото.

Читалищното настоятелство се опита да възроди една забравена традиция „Лятно кино“ . Макар и плахо, началото беше поставено с гледане на обичани филми от близкото минало всяка седмица през август.

Пролетта и лятото са сезони, подходящи за разходка. Организирани бяха 4 излета из землището на селото с малки групи / 5-8 д./ Разхождайки сехората се опознават, научават за историята на селото, природните забележителности и др. По пътя за хижата и в центъра на селото, жените от пенсионерския круб засадиха цветя и декоративни храсти. С помощта на кметския наместник Михал Атанасов се проведоха екобригади за почистване околностите на селото. Поставените пейки по пътя за хижата през 2020 год., дават възможност на по-възрастните хора да се разхождат спокойно сред природата.

**Библиотечната дейност** Библиотечен фонд (Съгласно утвърдените със Заповед на МК от 05.06.2015 г. Стандарти за библиотечно-информационно обслужване)

**Библиотеката разполага с 3068 тома.** Библиотеката не е вписана в Регистъра на обществените библиотеки .

Брой набавени книги през 2021 година

Покупка **: 19 броя**– **стойност 243,57 лв.**

Дарение: **52 броя – стойност 628 лв.**

На възрастните и болните се предлага доставяне на книги за заемане по домовете.

**Читателски посещения за 2021 година** - **83 посещения**

**Абонамент на периодични издания** – **„Читалищен вестник”, за 1 година**

**І. Изложби**

1. **„**Турското робство и освободителните борби в народните песни“
2. „Първите...“ – по повод 60 от полета на Ю.А.Гагарин
3. „И певци песни за него пеят“ – за 145 години от гибелта на Хр. Ботев
4. „И мойте песни все ще се четат...“ – за 100 г. от смъртта на Ив.Вазов
5. В изложбата „ Богатствата на Нов село“ са включени книги за билките и билколечение, притежание на библиотеката.

**ІІ. Читателска среща** за представяне на раздела „Биографии“ и книгите от библиотека „Дълг и чест“.

**ІІІ. През годината излязоха 2 публикации – в „Читалищен вестник” и в сп. „Птици в нощта”.** Първата публикация е за опита на читалищното настоятелство за работа по време на пандемията, а втората представя историята и дейността на читалището.

**В групата „Ново село, общ. Стара Загора” във Фейсбук** се публикуваха тематични списъци на книги, с които разполага библиотеката:

1. книги, разказващи за Априлското въстание,
2. многотомни издания на български, руски и чужди автори,
3. новозакупени книги,
4. книги от поредицата „Дълг и чест”.

Публикуват се още съобщения, месечните програми на читалището, поздравления, обяви за конкурси, снимки от мероприятия на читалищните членове, пейзажи от красиви местности край селото през различните сезони.

Читалището наброява 67 **членове**.

**Читалището си завоюва авторитет** сред населението. Има интерес към неговата дейност. Настоятелството се старае да приобщава повече млади хора и наскоро заселили се за присъствие на мероприятията. Стреми се да пази традициите и паметта за миналото на селото чрез краеведската дейност.

През изтеклата година не е купувано ново **оборудване**.

Читалището притежава компютър с достъп до интернет, принтер, който има функции на ксерокс и скенер и един таблет, подарък от Виваком.. Всички са закупени в предишни години. Сцена и сценична техника няма. Притежаваме 2 микрофона и 1 касетофон.

Инвентарът е описан в инвентарни списъци, където се отразяват дарените и закупени предмети.

Читалищното настоятелство проведе 4 **заседания**. На тях се отчита извършеното и се набелязват задачи за предстоящото тримесечие.Предвиждат се необходимите средства за мероприятията. Разискванията и решенията се описват в протоколи.

На граждански договор беше назначена **Петя Марков, която работи 2 месеца. 10 часа седмично в 4 дни. Възнаграждение 150 лв. месечно, пенсионер. Длъжност – библиотекар. През останалите 10 месеца беше назначена Пенка Загорова, при същите условия, пенсионер, на същата длъжност.**

**Координацията**  с отдел „Култура“ в Общината е добра. Читалищното настоятелство търси съдействие и помощ по различни казуси в епидемичната обстановка.

Всички читалищни мероприятия се организират със съдействието на **кметството**. Кметският наместник Михал Атанасов участва пряко или съдейства в работата на читалището. Заедно се организират празници, почистване на селото, трудови акции.

Читалището се помещава в **общинска** **база**. Заедно с кметството се ползва сградата на бившето училище**.** Използваната площ от читалището е зала за събрания, библиотека, офис на читалищното настоятелство.Това са 4 помещения, две от тях – съвместно с кметството.

**Читалището не разполага с Музейна сбирка**. В приземния етаж, който е неизползваем има помещение за такава, но трябва да се ремонтира. Читалището притежава доста експонати , събрани при краеведската работа, с които се провеждат временни изложби.

**Сградата подлежи на основен ремонт- приземен етаж, покрив. Нямаме изготвена количествено-стойностна сметка. Пред главния архитект на Общината е поставен въпросът за изготвяне на проект за ремонта. В докладна записка до Кмета подробно е описано състоянието на сградата.**

На читалището е необходима залата със сцена, намираща се в приземния етаж. Оборудвана с най-необходимата техника, би увеличила възможностите за разнообразна културно-масова работа. Много по- интересно би било оформяне на постоянна музейна сбирка, но отново не можем да използваме отреденото за това помещение – и то е в неизползваемата част на сградата.

Селото се нуждае и от детска площадка за най-малките. Трябва да се облагороди и цялата площ на читалищния двор.

През настоящата година читалищното настоятелство постави тези въпроси пред Кмета на общината и главния архитект и настоява за тяхното решаване.

ИЗВОДИ

Силни страни на читалището.

**Успяваме да привличаме все повече млади хора за присъствие и участие в мероприятията. Читалището си завоюва авторитет сред населението. Има интерес към неговата дейност.**

Слаби страни. Пропуски.

**Не успяхме да задържим постигнатото в художествената самодейност. Певческата група не работи и през 2021 г.**

**Библиотеката се нуждае от популяризиране и обновяване на фонда.**

**Поради невъзможност да използваме всички помещения на сградата, се налага да ограничаваме формите си на работа.**

Месец април 2022г. Председател:

/ Донка Динева/

С. Ново село